### Beslutninger

Tilbagesendes Magistratsafdelingen for Teknik og Miljø og Magistratsafdelingen for Børn og Unge med bemærkning, at byrådet i sit møde den 10. juni 2025 har vedtaget Magistratens indstilling i overensstemmelse med erklæring fra Teknisk Udvalg af 26. maj 2025.

###

.

### Resume

Gundhild Carlsen 2024 synliggør udfordringer og mulige forbedringer, der gør det mere sikkert at færdes til og fra skole. Skolevejsanalysen 2024 er udarbejdet af Teknik og Miljø og Børn og Unge.

Analysen bygger på besøg hos kommunens folkeskoler, specialskoler og privatskoler. Der er afholdt møder med skolerne samt besigtigelser af morgentrafikken.

Skolerne har indsendt ønsker til projekter. Projekter, som er realisérbare eller ikke indgår i andre projekter, er prioriteret på baggrund af pris, antal elever på skolen, og den bredere indvirkning på lokalområdet. Det foreslås, at udmøntning af projekter sker i overensstemmelse med prioriteringslisten.

Prioriteringslisten omfatter 107 projekter til en samlet anlægspris på 65,2 mio. kr. Hertil lægges 9,2 mio. kr. til fortsættelse og udvidelse af syv adfærds- og vaneprojekter i en otteårig periode – i alt 74,4 mio. kr.

Projekterne finansieres i den 11-årige investeringsplan 2024-2034 med en tilbageværende pulje på ca. 64 mio. kr.

### Beslutningspunkter

Det indstilles:

At 1) Redegørelse for skolevejsanalysen tages til efterretning.

At 2) Budgettet til at sikre skoleveje i den 11-årige investeringsplans løbetid udmøntes i overensstemmelse med skolevejsanalysens prioritering af projekter (bilag 3).

At 3) der udmøntes 6 mio. kr. årligt i årene 2025-2028 til både anlægsprojekter på prioriteringslisten samt vane- og adfærdsprojekter. Herefter udmøntes der 10 mio. kr. årligt i årene 2029-2032 til realiseringen af de resterende anlægsprojekter på prioriteringslisten samt vane- og adfærdsprojekter. Finansieringen kommer fra den 11-årige investeringsplan, hvor der er afsat en pulje på i alt 77 mio. kr. til sikre skoleveje.

At 4) Af den samlede udmøntning afsættes 1,145 mio. kr. årligt i årene 2025-2032 til adfærds- og vaneændringsprojekter på og for skoler.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 01-04-2025

Christina Dam: 6

Fremsendes til [adresse] med bemærkning, at Magistraten i mødet den 1. april 2025 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Børn og Unges indstilling af 14. marts 2025.

Udvalg: [adresse]

Dato: 09-04-2025

Christina Dam: 12

Fremsendes til Teknisk Udvalg til behandling i henhold til beslutning i byrådets møde den 9. april 2025.

Udvalg: Teknisk Udvalg

Dato: 26-05-2025

Christina Dam: 5

Udvalget kunne enstemmigt tiltræde indstillingen i overensstemmelse med Magistratens anbefaling.

Mikael Skov var forhindret i at deltage i udvalgets behandling af sagen.